CELEX: 31988R2475
Language: el
Date: 1988-08-05 00:00:00
Title: Κανονισμός (ΕΟΚ) αριθ. 2475/88 της Επιτροπής της 5ης Αυγούστου 1988 για την τροποποίηση του κανονισμού (ΕΟΚ) αριθ. 720/88 που καθορίζει, για την περίοδο από την 1η Ιανουαρίου έως τις 31 Δεκεμβρίου 1988, την μέγιστη ποσότητα ορισμένων προϊόντων του τομέα των λιπαρών ουσιών που διατίθενται στην κατανάλωση και εισάγονται στην Πορτογαλία

Avis juridique important

|

31988R2475

Κανονισμός (ΕΟΚ) αριθ. 2475/88 της Επιτροπής της 5ης Αυγούστου 1988 για την τροποποίηση του κανονισμού (ΕΟΚ) αριθ. 720/88 που καθορίζει, για την περίοδο από την 1η Ιανουαρίου έως τις 31 Δεκεμβρίου 1988, την μέγιστη ποσότητα ορισμένων προϊόντων του τομέα των λιπαρών ουσιών που διατίθενται στην κατανάλωση και εισάγονται στην Πορτογαλία  

Επίσημη Εφημερίδα αριθ. L 213 της 06/08/1988 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 2475/88 ΤΗΣ ΕΠΙΤΡΟΠΗΣ  της 5ης Αυγούστου 1988  για την τροποποίηση του κανονισμού (ΕΟΚ) αριθ. 720/88 που καθορίζει, για την περίοδο από την 1η Ιανουαρίου έως τις 31 Δεκεμβρίου 1988, την μέγιστη ποσότητα ορισμένων προϊόντων του τομέα των λιπαρών ουσιών που διατίθενται στην κατανάλωση και εισάγονται στην Πορτογαλία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 476/86 του Συμβουλίου της 25ης Φεβρουαρίου 1986 για τη θέσπιση των γενικών κανόνων του καθεστώτος ελέγχου των τιμών και ποσοτήτων που διατίθενται στην κατανάλωση στην Πορτογαλία, όσον αφορά ορισμένα προϊόντα του τομέα των λιπαρών ουσιών (1), όπως τροποποιήθηκε από τον κανονισμό (ΕΟΚ) αριθ. 1920/87 (2), και ιδίως το άρθρο 14,  Εκτιμώντας:  ότι το άρθρο 1 παράγραφος 1 του κανονισμού (ΕΟΚ) αριθ. 1184/86 της Επιτροπής της 21ης Απριλίου 1986 για τη θέσπιση των λεπτομερειών εφαρμογής του καθεστώτος ελέγχου των τιμών και των ποσοτήτων που διατίθενται στην κατανάλωση στην Πορτογαλία, όσον αφορά ορισμένα προϊόντα του τομέα των λιπαρών ουσιών (3), όπως τροποποιήθηκε τελευταία από τον κανονισμό (ΕΟΚ) αριθ. 1726/87 (4), προβλέπει την κατάρτιση ενός ετήσιου ισοζυγίου προβλέψεων σχετικά με τον εφοδιασμό για ορισμένα προϊόντα του τομέα των λιπαρών ουσιών· ότι το ισοζύγιο για την περίοδο από την 1η Ιανουαρίου έως τις 31 Δεκεμβρίου 1988 καταρτίστηκε με την απόφαση της Επιτροπής της 18ης Μαρτίου 1988· ότι το άρθρο 1 παράγραφος 3 του κανονισμού (ΕΟΚ) αριθ. 1184/86 προβλέπει την τρίμηνη αναθεώρηση, εάν είναι αναγκαίο, του εν λόγω ισοζυγίου· ότι, για να ληφθούν υπόψη τα νέα στατιστικά στοιχεία που διαθέτει η Επιτροπή σχετικά με την παραγωγή και την κατανάλωση των εν λόγω προϊόντων, είναι σκόπιμο να αναθεωρηθεί το προαναφερόμενο ισοζύγιο και, κατ' επέκταση, να αναθεωρηθεί ο κανονισμός (ΕΟΚ) αριθ. 720/88 της Επιτροπής (5), που καθορίζει για την περίοδο από την 1η Ιανουαρίου έως τις 31 Δεκεμβρίου 1988 την μέγιστη ποσότητα ορισμένων προϊόντων του εν λόγω τομέα που διατίθενται στην κατανάλωση και εισάγονται στην Πορτογαλία·  ότι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το άρθρο 1 του κανονισμού (ΕΟΚ) αριθ. 720/88 τροποποιείται ως ακολούθως:  Στην παράγραφο 1 οι αριθμοί «65 000» και «110 000» αντικαθίστανται από τους αριθμούς «85 000» και «126 000».  2. Στην παράγραφο 2, οι αριθμοί «65 000» και «98 000» αντικαθίστανται από τους αριθμούς «85 000» και «114 000».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Αυγούστου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 51.  (2) ΕΕ αριθ. L 183 της 3. 7. 1987, σ. 18.  (3) ΕΕ αριθ. L 107 της 24. 4. 1986, σ. 23.  (4) ΕΕ αριθ. L 163 της 22. 6. 1987, σ. 17.  (5) ΕΕ αριθ. L 74 της 19. 3. 1988, σ. 47.